Um liðna helgi stóð endurmenntunardeild Landbúnaðarháskóla Íslands fyrir frumtamninganámskeiði á Mið-Fossum . Námskeiðið var ætlað þeim sem vilj læra að frumtemja sín tryppi sjálfir og því komu þátttakendur með sín eigin hross sem þeir unnu með alla helgina . Lögð var áhersla á frumnálgun við hestinn , hvernig vinna á traust hans og þannig lagður grunnur að árangursríkri samvinnu manns og hests . Það sérstæða við hópinn sem þátt tók í námskeiðinu var að enginn karlmaður var í hópnum . Konurnar voru þar allsráðandi , með sín eigin hross og Reyni Aðalsteinsson sem leiðbeinanda . Að loknu námskeiði var lagt á ráðin varðandi næstu skref í tamningu hrossanna og því spennandi að sjá hver árangurinn verður í lok vetrar . Á myndinni eru frá vinstri : Kolbrún Birgisdóttir , Vilborg Smáradóttir , Björk Jakobsdóttir , Reynir Aðalsteinsson , Heiðdís Sesselja ( Regzý ) Guttormsdóttir , Edda Þorvaldsdóttir , Sigríður Jónsdóttir og Birta Berg Sigurðardóttir .